**Stjórnarfundur LEB 27. mars 2019**

Kl. 10.30 - 12.00

Fundargerð síðasta fundar:

1. Landsfundur í vor. Undirbúningur fundarins

Farið var yfir öll þau atriði sem eru tilbúin og drög að dagskrá. Enn og aftur verður að ýta eftir ársskýrslum og kjörbréfum

1. Fundir í vikunni með Katrínu Jakobsdóttur og Ásmundi Daða

Fyrri fundurinn var með Katrínu Jakobsdóttur og hennar aðstoðarmanni. Þórunn og Sigurður mættu

Mjög góð umræða um okkar mál og hvernig þau standa. Beðið eftir kjarasamningum til að unnt sé að kynna skattatillögur. Katrín var til í að koma á Landsfundinn með ávarp

1. Kjaranefnd og fundur e.h. í dag

Kjaranefnd mun undirbúa ályktun til að vinna með á Landsfundi; þann 10. apríl

1. Störf uppstillingarnefndar. Baldur greinir frá:

Uppstillingarnefnd hefur starfað og náði í nýja kandidata í stjórn og varastjórn. Framboð hefur borist frá FEB í Reykjavík og frá Halldóri Gunnarssyni í allar stöður/ öll störf

1. Heimasíðan og viðhald hennar ? Atli Rúnar ræðir málin

Því miður var hann upptekinn en hann vildi miðla til stjórnar að lagfæra þyrfti meira og setja inn dagfærslur og tengja við Facebook

Stjórn ræddi þetta og fagnar því að LEB sé á réttri leið

1. NOPO fundur í maí

Starf NOPO okkar norrænu samtaka er með tvo fundi á ári. Næsti fundur er í Drammen (Noregur) nú í maí þann 7.- 8. maí. Þórunn og Guðrún Ágústsdóttir tilnefndar í ferðina

1. Erindi frá umboðsmanni. Ný mál og viðtal

Umboðsmaður Alþingis vill fá meiri upplýsingar um mál sem send voru til hans. Hrafn og Þórunn mættu þar og fóru yfir málið. Ástæða er til að senda fleiri mál þessa leið

1. Ársreikningur LEB

Ársreikningur LEB fyrir 2018 var ræddur og síðan undirskrifaður. Mikil breyting er á styrkjum frá VEL/ Félagsmálaráðuneyti. Nú er lokað fyrir fasta styrki en LEB má sækja um verkefnastyrki og þannig verður til mikil vinna að okkar fyrir ráðuneytið. Þessu mótmælum við. Á LEB að vera í vinnu hjá ráðuneytinu? Hver svarar nú?

1. Ritnefnd og blaðið allt á loka snúningi. Enn vantar upplýsingar frá félögum um dreifingu blaðsins

Allt að verða tilbúið. Blaðið er mjög flott en seinagangur félaga að svara er okkur MIKILL þröskuldur

1. Samstarf við Menntamálaráðuneytið

 Gurðún Ágústsdóttir og Þórunn sóttu menntamálaráðherra aftur heim. Fengu nýjan tengilið í ráðuneytinu vegna okkar verkefnis „ Lesum með börnum“

1. Önnur mál: Sigurður Jónsson kvaddi sér hljóðs og gerði að umræðu efni að formaður LEB og gjaldkeri LEB væru að vinna mikið umfram það sem hefði verið samið um. M. a. vegna undirbúnings Landsfundar sem er gríðarleg vinna. Lagði hann til greiðslu fyrir þessi störf. Þó innan allra velsæmismarka